open-index/open-wikipedia-markdown huggingface dataset:
Senojo kovotojo ševronas

**Senojo kovotojo ševronas** () - NSDAP specialus skiriamasis garbės ženklas (sidabrinis ševronas) įvestas 1934 m. vasario mėn. Adolfo Hitlerio. Nešiotas ant dešinės rankovės. Būdavo suteikiamas vadinamųjų nacionalsocialistų "kovinių organizacijų" (SS, SA ir kt.) nariams. Nuo 1942 m. ševronas buvo skiriamas ir policijos, gaisrinės ir techninės pagalbos organizacijų nariams. 

Antrojo pasaulinio karo metu aliuminio ir aukso siuvinėjimas buvo pakeistas paprastesniais sidabro pilkos ir tamsiai geltonos medvilnės skirtukais. Pirminės formos ševronai nuo to laiko naudoti tik įvairiuose paraduose.

## Išvaizda
Ant partinės palaidinės rankovės siūdavo juodą ševroną, persiūtą dviem sidabraspalviais (aliumininiais) siūlais. SS daliniuose ševroną ant pradžioje dėvėtos juodos uniformos (vėliau žemės pilkumo, dar vėliau - pilkai žalio munduro) sudarydavo trys lygiagrečios galionų juostelės. 

Būdavo naudojamas ir kitokios formos antsiuvas, kurį sudarydavo galioninis ševronas, prisiūtas ne tiesiogiai prie rankovės, bet prie audeklinio trikampio (juodo, žemės pilkumo ar pilkai žalio, pagal uniformos, kuria buvo skirtas, spalvos) kampu žemyn. 

1935 m. buvo įvesta ševrono versija, skirta SS nariams, kurie buvo Vokietijos policijos ar vermachto veteranai. Šis ševronas turėjo sidabraspalvę aštuonkampę žvaigždutę ševrono viduje.

## Teisė nešioti
Teisę nešioti ševroną gaudavo tik tie SS nariai, kurie į NSDAP įstojo „kovos tarpsnyje“, iki momento, kai 1933 m. sausio 30 d. reichsprezidentas P. Hindenburgas paskyrė A. Hitlerį Vokietijos reichskancleriu. 
Teisė nešioti senojo kovotojo ševroną buvo laikoma didele garbe, kadangi buvo paliudijimas, kad šis asmuo ištikimas nacionalsocializmo idėjoms ir tapo jo šalininku, kol NSDAP neturėjo valdžios ir priklausymas jai ne teikė privilegijų, o kėlė nemažai pavojų. 

Vėliau teisę nešioti šį ševroną gavo ir Austrijos esesininkai, tapę SS nariais iki 1938 m. anšliuso, kai Austrijos esesininkai buvo persekiojami ir net internuojami specialiose stovyklose.

## Žinomesni apdovanotieji Senojo kovotojo ševronais
Apdovanotieji išdėstyti pagal priklausomybę ir įstojimo metus.
* Max Amann (NSDAP numeris: 3)
* Philipp Bouhler (NSDAP numeris: 12)
* Karl Kaufmann (NSDAP numeris: 95)
* Friedrich Hildebrandt (NSDAP numeris: 3653)
* Hans Weinreich (NSDAP numeris: 5920)
* Walter Buch (NSDAP numeris: 7733)
* Wilhelm Grimm (NSDAP numeris: 10134)
* Martin Bormann (NSDAP numeris: 60508)
* Albert Forster (SS numeris: 158)
* Heinrich Himmler (SS numeris: 168)
* Fritz Weitzel (SS numeris: 408)
* Kurt Daluege (SS numeris: 1119)
* Sepp Dietrich (SS numeris: 1177)
* Karl von Eberstein (SS numeris: 1386)
* Theodor Eicke (SS numeris: 2921)
* August Heißmeyer (SS numeris: 4370)
* Reinhard Heydrich (SS numeris: 10120)
*Franz Xaver Schwarz (SS numeris: 38500)
* Hans Baur (SS numeris: 171865; NSDAP numeris: 48113)
* Felix Steiner (SS numeris: 253351)
* Karl Hanke (NSDAP numeris: 102 606; SS numeris: 203 103)
XIV amžius pr. m. e.

**Keturioliktasis amžius prieš mūsų erą** – šimto metų laikotarpis, prasidėjęs **[[1400 m. pr. m. e.]]** sausio 1 dieną ir pasibaigęs **[[1301 m. pr. m. e.]]** gruodžio 31 dieną.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XV amžius pr. m. e. – **[[XIV amžius pr. m. e.]]** – XIII amžius pr. m. e.

## Svarbiausi įvykiai
* Mesopotamijoje kaip nepriklausoma jėga iškilo asirai (Vidurinioji karalystė).
* 1380 m. pr. m. e. faraonas Amenhotepas III kanalu sujungė Nilą ir Raudonąją jūrą.
* Hetitai užkariavo visą Mitaniją į vakarus nuo Eufrato.
* 1346 m. pr. m. e. faraonas Amenhotepas IV pradėjo Atono kultą bei Amarnos miesto statybas.
* 1331 m. pr. m. e. faraonas Tutanchamonas paliko Amarną ir Egipto sostinę grąžino į Tėbus.
* Kinų valdovas Pangengas Šang dinastijos sostinę perkėlė į Jinsu.
* Europoje iškilo Laidojimo laukų kultūra.

## Žymiausios asmenybės
* Amenhotepas III – egiptiečių XVIII dinastijos faraonas.
* Ašurubalitas I – Asirijos karalius.
* Echnatonas – egiptiečių XVIII dinastijos faraonas.
* Nefertitė – Echnatono žmona.
* Tutanchamonas – egiptiečių XVIII dinastijos faraonas.
* Setis I – egiptiečių XIX dinastijos faraonas.
* Šupiluliumas I – hetitų karalius.

## Pasiekimai
* Egipte pastatyti Memnono kolosai.
* Spėjama, jog maždaug šiuo laikotarpiu galėjo būti kodifikuota Rigveda.

## Šaltiniai
XVII amžius pr. m. e.

**Septynioliktasis amžius prieš mūsų erą** – šimto metų laikotarpis, prasidėjęs **1700 m. pr. m. e.** sausio 1 dieną ir pasibaigęs **1601 m. pr. m. e.** gruodžio 31 dieną.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XVIII amžius pr. m. e. – **[[XVII amžius pr. m. e.]]** – XVI amžius pr. m. e.

## Svarbiausi įvykiai
* Vrangelio saloje išnyko paskutiniai mamutai.
* Užsibaigė Indo slėnio civilizacija, prasidėjo H kapų kultūra.
* Kretoje prasidėjo vėlyvasis Mino laikotarpis.
* Kinijoje prasidėjo bronzos amžius.
* Prasidėjo pasaulinis klimato atšalimas, galimai susijęs su Mino išsiveržimu Teroje bei Vezuvijaus išsiveržimu Italijoje.
* Amoritų valdžios pabaiga Sirijoje.
* Egiptas užkariautas Azijos tautų, vadinamų hiksais.
* Ankstyvosios Mikėnų kultūros pradžia.
* Kinijoje nugalėtas paskutinis Sia dinastijos imperatorius Dzie.

## Žymiausios asmenybės
* Muršilis I – hetitų karalius.

## Pasiekimai
* Egėjo civilizacija pradėjo kurti juvelyriką, prilygstančią Artimųjų Rytų juvelyrikai.
* Sukurtas vienas seniausių astrologinių dantiraščių, kurio kopija rasta Ašurbanipalo bibliotekoje.
* Sukurti seniausi žinomi gumos kamuoliai.
* Persijoje išvystyti vėjo malūnai.

## Šaltiniai
Lopacinskių rūmai (Skapo g.)

**Lopacinskių (Sulistrovskių) rūmai** – pastatas Vilniaus senamiestyje, Skapo gatvėje (Skapo g. 4). Šiuo metu čia veikia Valstybinė kalbos inspekcija ir Vilniaus Arkivyskupijos ekonomo tarnyba.

## Istorija
Rūmų vietoje mūrinis namas stovėjo jau 1545 m.

Dabartiniai rūmai pastatyti pagal Martyno Knakfuso projektą, užsakius pastatą 1782-1854 m. valdžiusiems Sulistrovskiams.

XIX a. pabaigoje pastatas perėjo į Lopacinskių nuosavybę.

## Šaltiniai
* 25. Sulistrovskių rūmai (Posesija 178, Skapo g. 4)
* Vilniaus architektūra - Klasicizmas
Jaunalietuvių vadovas

**Jaunalietuvių vadovas** – Lietuvių tautiško jaunimo sąjungos „Jaunoji Lietuva“ vadų žurnalas, leistas 1936–1937 m. Kaune.

## Istorija
Ėjo kartą per tris mėnesius. Spausdino Vilties spaustuvė. Išėjo 5 numeriai.

Nagrinėjo sąjungos ideologijos klausimus, aiškino jaunalietuvių ekonomines, kultūrines, socialines ir sportines aspiracijas, rašė apie kitų kraštų jaunimo organizacijų veiklą, jų idealus.

Bendradarbiavo Leonas Kuodys, Vincas Maciūnas, Adolfas Nezabitauskas, Vincas Rastenis, Antanas Smetona, Vydūnas.

Redagavo Aleksandras Merkelis. 

## Šaltiniai
Jaunasis socialdemokratas

**Jaunasis socialdemokratas** – žurnalas jaunimui, leistas 1947 m. rugsėjo mėn. – 1948 m. gruodžio mėn. Vakarų Vokietijos karo pabėgėlių stovyklose. 

## Istorija
Iš pradžių ėjo kaip mėnesinis socialdemokratinės pakraipos politinis biuletenis, vėliau – dvimėnesis žurnalas. Išleisti 8 numeriai: pirmieji šeši spausdinti rotatoriumi po 25-32 psl., paskutinieji du – spaustuvėje po 32 psl. 

## Šaltiniai
Lopacinskių rūmai

**Lopacinskių rūmai** gali reikšti:
* Lopacinskių rūmai, rūmai Vilniuje, Skapo g.;
* Lopacinskių rūmai, rūmai Vilniuje, Bernardinų g.
Lopacinskių rūmai (Bernardinų g.)

**Lopacinskių (Olizarų) rūmai** – pastatas Vilniaus senamiestyje, Bernardinų gatvėje (Bernardinų g. 8). Šiuo metu čia veikia viešbutis „Šekspyras“.

## Istorija

XVIII a. pirmoje pusėje namą įsigijo Mikalojus Lopacinskis ir pagal architekto Jono Kristupo Glaubico projektą perstatė į rūmus. 1801 m. pastatas buvo parduotas Kosakovskiams. 1808 m. rūmai rekonstruoti – jie nežymiai išlenkti pagal gatvės kontūrą.

1819–1828 m. rūmus valdė grafo Olizaro šeima. Po jų savininkais tapo spaustuvininkai Zavadskai, čia veikė Zavadskio spaustuvė. 1967–1975 m. pagal architektės Aldonos Svabauskienės projektą pagrindinis korpusas iš dalies rekonstruotas. 1975–1985 m. pastate veikė LKP CK leidykla ir „Vakarinių naujienų“ redakcija.

Šiuo metu čia veikia viešbutis „Šekspyras“.

## Šaltiniai
Jaunasis ūkininkas (laikraštis)

**Jaunasis ūkininkas** – jaunųjų ūkininkų iliustruotas laikraštis, leistas 1932–1940 m. Kaune.

## Istorija
Iki 1937 m. ėjo kaip laikraščio „Ūkininko patarėjas“ priedas, vėliau tapo savarankišku leidiniu. Leido Lietuvos jaunųjų ūkininkų ratelių sąjunga. Pirmasis numeris išėjo 1932 m. liepos 1 m., ėjo kas dvi savaites. Nuo 1932 m. gruodžio tapo savaitiniu leidiniu, vėliau vėl keitė periodiškumą. Spausdino Spindulio spaustuvė, vėliau Vilties spaustuvė Kaune. Tiražas 1938 m. – 82 000 egz.

Nuo 1940 m. liepos 11 d. „Jaunąjį ūkininką“ leido Žemės ūkio rūmai, nuo 1940 m. rugsėjo 1 d. Nr. 23 (351) ėjo kartu su „Valstiečių laikraščiu“. Nuo 1940 m. gruodžio 5 d. pavadintas „Jaunasis valstietis“, *jaunųjų valstiečių laikraštis* (Nr. 1). Tai kito turinio komunistinės orientacijos leidinys, nuo 1941 m. tapęs savarankišku leidiniu.

Svarstė įvairius žemės ūkio, ekonomikos, kultūros, religijos, dorovės, švietimo, sveikatos klausimus, skatino domėtis Lietuvos praeitimi, tautos palikimu, kultūra, menu, informavo apie naujus literatūros kūrinius, meno renginius, rašė apie kitų kraštų jaunimą, jaunimo organizacijų veiklą, spausdino specialistų patarimus.

1990 m. kovo mėn. atkurtas kaip 1932–1940 m. ėjęs to paties pavadinimo leidinys, Ūkininko patarėjo priedas *mėnesinis laikraštis kaimo jaunimui*. Informavo apie jaunųjų ūkininkų ratelių veiklą, svarbiausius politinio ir visuomeninio gyvenimo įvykius, teikė patarimus žemės ūkio ir ekonomikos klausimais, supažindino su religijos istorija, grožine literatūra. Tiražas 1990 m. – 25 000 egz., 1995 m. – 5800 egz. 

## Bendradarbiai
Laikraštyje bendradarbiavo Konradas Aleksa, Ignas Andrašiūnas, Vytautas Augustinas, Balys Buračas, Jonas Daugėla, Liudas Dovydėnas, Kazys Inčiūra, Tadas Ivanauskas, Steponas Kolupaila, Vladas Kviklys, Antanas Miškinis, Jonas Šiožinys, Vladas Tiškus, Petras Vaičiūnas.

## Redaktoriai
* Balys Gaidžiūnas, V. Kraniauskas, Jonas Rackevičius, Romanas Žebenka, Albertas Juozėnas (nuo 1940 m. liepos mėn.).
* A. Kretavičiūtė (1990–1994 m.) R. Lukoševičienė (nuo 1994 m.).

## Šaltiniai
Jaunasis valstietis

**Jaunasis valstietis** – „Valstiečių laikraščio“ priedas darbo valstiečių jaunimui, leistas 1940 m. gruodžio 5 d. – 1941 m. spalio 21 d. ir 1945 m. spalio 19 d. – 1947 m. spalio 11 d. Kaune.

## Istorija
Leistas vietoj laikraščio „Jaunasis ūkininkas“. 1940 m. Nr. 1 – 1941 m. Nr. 17 ėjo kaip *jaunųjų valstiečių laikraštis*, nuo 1945 m. Nr. 1 – kaip *Darbo valstiečių jaunimo laikraštis*. Tiražas 1940 m. – 25 000-50 000 egz. 1945 m. – 25 000 egz., 1947 m. – 100 000 egz.

Bendradarbiavo Liudas Gira, Eduardas Mieželaitis, Salomėja Nėris ir kt.

## Redaktoriai
* Albertas Juozėnas – 1940 m.
* Michalina Meškauskienė – 1941 m.
* Jonas Zinkus – 1945 m. 

## Šaltiniai
Jaunimas (Tilžė)

**Jaunimas** – mėnesinis laikraštis jauniesiems, leistas 1911–1914 m. Tilžėje.

## Istorija
Leido ir redagavo Martynas Ašmutaitis, faktiškasis leidėjas ir redaktorius Vydūnas ir leidykla „Rūta“. Informavo apie lietuviškųjų draugijų veiklą, rašė apie lietuvių padėtį Prūsijoje, gilinosi į jaunimo dvasinio gyvenimo dalykus, svarstė asmenybės ugdymo klausimus, spausdino poezijos ir prozos kūrinėlius, užsienio rašytojų kūrinius, lietuvių dailininkų piešinius. Daugiausia rašė Vydūnas, bendradarbiavo Marta Augusta Raišukytė. Išspausdinti P. Rimšos, P. Galaunės piešiniai. Nuo 1915 m. vietoj „Jaunimo“ leista „Naujovė“. 

## Šaltiniai
Jaunimas (Marijampolė)

**Jaunimas** – socialistinės jaunuomenės laikraštis, leistas 1919–1920 m. Marijampolėje.

## Istorija
Leido socialistinės jaunuomenės sąjunga „Draugas“. Spausdino „Dirvos“ spaustuvė Marijampolėje. Išėjo 2 numeriai.

Redagavo Juozas Tysliava. 

## Šaltiniai
Jaunimas (Kaunas)

**Jaunimas** – mėnesinis iliustruotas laikraščio „Tėvynės sargas“ priedas, leistas 1925–1926 m. Kaune.

## Istorija
Leido Lietuvos krikščionių demokratų partija. Spausdino Spindulio spaustuvė Kaune. Išėjo 15 numerių.

Informavo apie „Pavasario“ sąjungos uždavinius ir veiklą, propagavo partijos idėjas, svarstė jaunimo gyvenimo problemas krikščionišku požiūriu, ragino jaunuolius domėtis krašto praeitimi, tautosaka. Bendradarbiavo B. Barkauskas, Juozas Eretas, V. Vilutis ir kt.

Redagavo Juozas Paukštelis. 

## Šaltiniai
Jaunimas (Čikaga)

**Jaunimas** – JAV lietuvių dvisavaitis laikraštis, ėjęs 1936–1942 m. Čikagoje.

## Istorija
Leido ir redagavo Jonas Poška. Straipsniai buvo spausdinami lietuvių ir anglų kalba. Nuo 1940 m. ėjo kaip savaitraštis pavadinimu „American Lithuanian Weekly“ (*Amerikos lietuvių savaitė*). 

## Šaltiniai
XXI amžius pr. m. e.

**Dvidešimt pirmasis amžius prieš mūsų erą** – šimto metų laikotarpis, prasidėjęs **2100 m. pr. m. e.** sausio 1 dieną ir pasibaigęs **2001 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXII amžius pr. m. e. – **[[XXI amžius pr. m. e.]]** – XX amžius pr. m. e.

## Svarbiausi įvykiai
* Ūre pastatytas Nanos zikuratas.
* Senovės Egipte baigėsi Pirmasis suirutės laikotarpis, prasidėjo Vidurinioji Egipto karalystė.
* Prasidėjo Sia dinastija Kinijoje.
* Vyko Ūro-amoritų karai
* Elamitai sugriovė Ūrą.
* Prasidėjo Egėjo civilizacijos bronzos amžius.

## Žymiausios asmenybės
* Urnamu – III Ūro dinastijos įkūrėjas.
* Šulgis – Ūro valdovas, kuriam valdant baigtas statyti zikuratas.
* Mentuhotepas II – XI dinastijos Egipto faraonas, suvienijęs šalį.

## Pasiekimai
* Mesopotamijoje parašytas seniausias žinomas teisės kodeksas – Urnamu teisynas.

## Šaltiniai
Jaunimo draugas

**Jaunimo draugas** – Vilniaus krašto katalikiškos orientacijos jaunimo mėnesinis žurnalas, leistas 1926–1937 m. Vilniuje.

## Istorija

Leido ir redagavo Antanas Juknevičius. Nuo 1937 m. sausio 4 d. (Nr. 135) ėjo kartą per savaitę. Nuo 1937 m. kovo iki 1939 m. balandžio, uždraudus lenkų valdžiai, vietoj „Jaunimo draugo“ leisti dažniausiai 2 kartus per mėnesį vienkarčiai leidiniai po 48, 40 arba 32 puslapius skirtingomis antraštėmis: „Jaunųjų Velykos“, „Pavasario šnekos“, „Šviesos kelias“, „Sekminės“, „Jaunimo aidai“, „Vasaros darbai“, „Mūsų žygiai“, „Jaunųjų balsas“, „Lietuvio mintys“, „Šviesa“, „Rudens aidai“, „Jaunimo žodis“, „Mūsų pastangos“, „Švyturys“, „Jaunųjų šnekos“, „Spindulys“, „Kalėdų mintys“, „Žiburys“, „Draugas“, „Lietuviškoji mintis“, „Jaunųjų bičiulis“, „Jaunajai kartai“, „Pavasaris“, „Velykos“, „Jaunimas“, „Darbas“, „Jaunųjų žingsniai“, „Mūsų kelias“, „Vasaros žingsniai“, „Jaunųjų talka“, „Jaunųjų gairės“, „Mūsų gyvenimas“, „Jaunimo kelias“, „Jaunimo balsas“, „Jaunimo ateitis“, „Rudens vakarai“, „Jaunųjų darbai“, „Rudens aidai“, „Jaunųjų siekiai“, „Jaunųjų žodžiai“, „Kalėdų žvaigždė“, „Naujieji žodžiai“, „Jaunųjų patarėjas“, „Lietuviškuoju keliu“, „Laiko žodis“, „Mūsų viltis“, „Jaunimo rytojus“, „Velykų margutis“, „Jaunųjų pasaulis“. Išleido priedus: Iliustruotas „Velykų priedas“ (1930 m.) „Sesių talka“ (Nr. 1, 2, 1937 m.). Spausdino iki 1929 m. sausio spaustuvė „Zorza“ Vilniuje, vėliau spaustuvė „Ruch“.

Nuo 1939 m. gegužės 17 d. vietoj „Jaunimo draugo“ leistas „Jaunimo kelias“. Bendradarbiavo M. Babickas, Pranas Bieliauskas, Kristupas Čibiras, Adomas Jakštas, Liudas Gira, Petras Kraujalis, Rapolas Mackonis, A. Rimšaitis, Silvestras Urbonavičius, Aleksandras Vitkauskas ir kt.

## Redaktoriai

* Antanas Juknevičius – 1926–1937 m.
* Augustinas Burokas – 1937–1939 m.

## Šaltiniai
Dorogobužo kunigaikštystė

**Dorogobužo kunigaikštystė** () – dalinė rusų kunigaikštija Dniepro aukštupyje, kurią valdė viena iš Riurikovičių šakų (Smolensko Riurikovičiai). Susikūrė kaip Smolensko kunigaikštijos padalinys. Manoma, kad 1404 m. kritus Smolensko kunigaikštijai nustojo egzistuoti ir Dorogobužo kunigaikštija, o jos teritorija įėjo į LDK sudėtį.

Kunigaikštystė apėmė Dorogobužo miestą ir aplinkines žemes.

## Nuorodos
* Дорогобужское княжество In: *Славянская энциклопедия. Киевская Русь-Московия.* Т. 1: А-М
Jaunimas (žurnalas)

**Jaunimas** – žurnalas jaunuomenei, leistas 1910–1914 m., 1918 m. Vilniuje, o 1921–1936 m. Kaune.

## Istorija
Leido Lietuvos jaunimo sąjunga kartą per mėnesį. 1910 m. rugpjūčio 18 d. – gruodžio 9 d. spausdintas „Lietuvos ūkininko“ puslapiuose su antrašte „Jaunimo skyrius“. Vėliau, 1910–1914 m., 1918 m., 1921–1925 m. bei 1932–1934 m. iki gegužės 24 d. ėjo kaip „Lietuvos ūkininko“ priedas. Nuo 1936 m. lapkričio vietoj „Jaunimo“ leistas „Mūsų jaunimas“. Bendradarbiavo rašytojai, Jaunimo sąjungos nariai. 1936 m. balandžio mėn. valdžios sustabdytas.

Svarstė įvairius jaunimo gyvenimo klausimus, nagrinėjo švietimo, kultūros problemas, spausdino populiarius mokslo straipsnius, grožinės literatūros kūrinius, analizavo šalies gyvenimo aktualijas.

## Redaktoriai
Juozas Kazys Beleckas, Julius Būtėnas, K. Kesiūnas, Petras Kežinaitis, Kazimieras Ralys, Petras Ruseckas, Albinas Rimka, Vincas Oškinis, Jonas Strimaitis,
* Jonas Valaitis – 1923–1926 m. 

## Šaltiniai
Možaisko kunigaikštystė

**Možaisko kunigaikštystė** () – dalinė rusų kunigaikštystė, kurios centras buvo Možaiskas ir kurią valdė Riurikovičių atšaka.

Tai buvo nedidelė feodalinė valda, 1275 m. atsiskyrusi nuo Smolensko kunigaikštystės. Pirmas jos valdovas buvo kunigaikštis Teodoras Rostislavičius Juodasis (), Smolensko kunigaikščio Mstislavo Davydovičiaus anūkas. Maskvos kunigaikščiai, norėję valdyti visą Maskvos upę, stengėsi užimti Možaiską, kuris ir buvo pagrindinė kunigaikštystės teritorija. Tai pavyko Jurijui Danilovičiui 1303 m., kai Možaisko kunigaikštis buvo Sviatoslavas Glebovičius. Šis pateko į nelaisvę ir buvo pervežtas į Maskvą. Dmitrijus Donietis Možaiską buvo paskyręs savo sūnui Andrejui, iš kurio prasidėjo daugiau ar mažiau nepriklausomų kunigaikščių Možaiskių giminė.

## Možaisko kunigaikščiai
Iš pradžių kunigaikštystę laikė Smolensko Rostislavičių atšaka. Vėliau čia įsigalėjo Možaiskiai, kilę ių Dmitrijaus Doniečio.
* Teodoras Rostislavičius Juodasis (1275–???);
* Sviatoslavas Glebovičius;
* Maskvos vasalai (Možaiskiai):
** Andrėjus Dmitrijevičius (1389–1432);
** Ivanas Andrejevičius – (1432–1454);
** Mikalojus Andrejevičius – (втор. пол. XV века);
** Semionas Ivanovičius – (втор. пол. XV – нач. XVI века);
** Vasilijus Semionovičius – (нач. XVI века).
Možaiskiai

**Možaiskiai** () – rusų kunigaikščių giminė, Maskvos didžiųjų kunigaikščių atšaka, valdžiusi Možaisko kunigaikštystę. Giminės įkūrėjas – Dmitrijaus Doniečio sūnus Andrejus Dmitrijevičius.

* Andrejus Dmitrijevičius Možaiskis (*Андрей Дмитриевич Можайский*) – valdė 1389–1432 m.
* Ivanas Andrejevičius Možaiskis (*Иван Андреевич Можайский*) – valdė 1432–1454 m.
* Michailas Andrejevičius Možaiskis (*Михаил Андреевич Можайский*) – antra XV a. pusė.
* Semionas Ivanovičius Možaiskis (*Семен Иванович Можайский*) – antra XV a. pusė – XVI a. pradžia.
* Vasilijus Semionovičius Možaiskis (*Василий Семенович Можайский*) – XVI a. pradžia
Jaunimo kelias

**Jaunimo kelias** – Vilniaus krašto jaunimo savaitraštis, leistas 1939 m. Vilniuje. 

## Istorija
Leidėjas ir redaktorius A. Burokas. Pirmasis numeris išėjo 1939 m. gegužės 17 d. vietoj uždaryto „Jaunimo draugo“ bei jo vienkarčių leidinių. Spausdino spaustuvė „Ruch“. Išėjo 18 numerių. 

Rūpinosi lietuvybės išsaugojimu Vilniaus krašte, rašė apie jaunimo problemas, švietimą, religiją, kultūrą, svarstė socialinius lietuvių klausimus, spausdino jaunųjų kūrybą. 

Bendradarbiavo K. Braziulis, A. Gustaitis, A. Griškevičius, M. Galdikienė, Balys Gaidžiūnas, Stasys Misiūnas, R. Miliauskas, V. Kviklys, V. Kuolaitis, Salomėja Narkeliūnaitė, Kazimieras Pukėnas, R. Stankūnas, P. Šimaitis. 

## Šaltiniai
Centrinis stadionas (Jekaterinburgas)

**Centrinis stadionas** – futbolo stadionas pietvakarių Jekaterinburge, Rusijoje.

Pastatytas 1957 m. Danga – žolė. Stadione telpa 44 130 žiūrovų. Stadione namų rungtynes žaidžia FK Ural Ekaterinburg.

## Šaltiniai
XXIII amžius pr. m. e.

**Dvidešimt trečiasis amžius prieš mūsų erą** – šimto metų laikotarpis, prasidėjęs **2300 m. pr. m. e.** sausio 1 dieną ir pasibaigęs **2201 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXIV amžius pr. m. e. – **[[XXIII amžius pr. m. e.]]** – XXII amžius pr. m. e.

## Svarbiausi įvykiai
* Akado valdovas Sargonas užkariavo Mesopotamiją.
* Korėjoje prasidėjo pirmoji dinastija Kodžioson.
* Gutijų ordos nusileido nuo Zagroso kalnų ir užpuolė Akado armiją. Vėliau sugriovė imperijos sostinę Akadą.

## Žymiausios asmenybės
* Sargonas – Akado valdovas, pirmasis rašytinėje istorijoje žinomas imperatorius.
* Naramsinas – Akado valdovas.
* Pepis II – Egipto VI dinastijos faraonas.

## Pasiekimai

## Šaltiniai
Jaunimo sportas

**Jaunimo sportas** – mėnesinis iliustruotas savaitraščio „Sargyba“ priedas, leistas 1928–1929 m. Kaune.

## Istorija
Leido Lietuvos katalikų blaivybės draugija. Išleistas vietoj laikraščio „Jėga ir grožis“, ėjusio 1923–1928 m. Spausdino Vilniaus spaustuvė Kaune. Išėjo 13 numerių.

Pasakojo apie įvairias sporto šakas, aiškino sporto reikšmę sveikatai, spausdino įvairių žaidimu, mankštos pratimų aprašymus, gydytojų patarimus.

Bendradarbiavo A. Bieliauskas, Karolis Dineika, A. Gylys, Z. Pivoriūnas, Petronėlė Savukaitytė, E. Senkutė, Juozas Rimantas-Slapšinskas.

Redaktorius Karolis Dineika. 

## Šaltiniai
Jaunimo ratelis

**Jaunimo ratelis** – Lietuvių evangelikų liuteronų jaunimo ratelio dvisavaitis (vėliau mėnesinis) leidinys, ėjęs 1950 m. kovo – 1955 m. balandžio mėn. Švabiš Gmiunde bei Hailbrone (Vakarų Vokietija).

## Istorija
Iš pradžių spausdintas rotatoriumi, nuo 1950 m. rugsėjo 15 d. – spaustuvėje. Išėjus 62 numeriams, vietoj „Jaunimo ratelio“ pradėtas leisti bendras bažnytinis laikraštis „Svečias“, vėliau perkeltas į JAV.

## Redaktoriai
* Paulius Jasiukonis – 1950 m.
* Kasparas Dikšaitis – 1951–1953 m.
* A. Gintautas – 1953–1954 m.
* Fricas Šlenteris – nuo 1954 m. 

## Šaltiniai
XXIV amžius pr. m. e.

**Dvidešimt ketvirtasis amžius prieš mūsų erą** – šimto metų laikotarpis, prasidėjęs **2400 m. pr. m. e.** sausio 1 dieną ir pasibaigęs **2301 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXV amžius pr. m. e. – **[[XXIV amžius pr. m. e.]]** – XXIII amžius pr. m. e.

## Svarbiausi įvykiai
* Tęsėsi anksyvosios Mesopotamijos civilizacijos miestų tarpusavio karai.
* Iškilo Akado valstybė.
* Indijoje įkurtas Lothalo uostas.
* Žlugo Mario miestas.

## Žymiausios asmenybės
* Urukagina – Lagašo valdovas.
* Sargonas – Akado valdovas, pirmasis rašytinėje istorijoje žinomas imperatorius.
* Enheduana – Akado princesė, poetė, šventikė.

## Pasiekimai
* Egipto rašytinuose šaltiniuose pirmą kartą minima bitininkystė.
* Egipto rašytinuose šaltiniuose pirmą kartą minimi paštininkai.
* Ptahhotepo maksimos – V Egipto dinastijos viziriui Ptahhotepui priskiriami pamokymai.

## Šaltiniai
XXV amžius pr. m. e.

**Dvidešimt penktasis amžius prieš mūsų erą** – šimto metų laikotarpis, prasidėjęs **2500 m. pr. m. e.** sausio 1 dieną ir pasibaigęs **2401 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXVI amžius pr. m. e. – **[[XXV amžius pr. m. e.]]** – XXIV amžius pr. m. e.

## Svarbiausi įvykiai
* Prasidėjo ankstyvosios Mesopotamijos civilizacijos miestų tarpusavio karai.
* Šumere klestėjo rašymo mokyklos.
* Maltoje įkurtas Hal Saflynio požemis ir nekropolis.
* Piramidžių statybos Sakaroje.
* Tradicinė Kinijos civilizacijos pradžia, siejama su imperatoriumi Huangdi.
* Kišas užkariautas Hamazi valstybės. Elamitai užkariauja dalį Šumero valstybės.
* Šumerų karaliai pradėti laikyti aukščiausiais žyniais. Į Mesopotamiją pradėjo keltis semitų gentys.
* Vakarų Europoje ir Viduržemio jūros pakrantėje išplito megalitinė kultūra.

## Žymiausios asmenybės
* Mikerinas – IV dinastijos Egipto faraonas.
* Sahurė – V dinastijos Egipto faraonas.
* Tudija – Asirijos valdovas.

## Pasiekimai
* Entemenos raštas – vienas seniausių žinomų diplomatijos dokumentų.
* Klestėjo Indo slėnio civilizacija, išvysčiusi vandentiekį, irigaciją, sudėtingą architektūrą, hieroglifų raštą.

## Šaltiniai
Toropeco kunigaikštystė

**Toropeco kunigaikštystė** () – dalinė rusų kunigaikštystė, kurią valdė Riurikaičių atšaka.

Kunigaikštystės teritorija buvo gana nedidelė, tarp Toropos upės ir Dauguvos aukštupio, Valdajaus aukštumos šlaituose, beveik siekė Seligero ežerą.

## Istorija
Daugelis istorikų kunigaikštystės susidarymo pradžia laiko 1159 m., kai ją Smolensko kunigaikštis Rostislavas Mstislavičius paminėjo laiške Smolensko vyskupijai.
Kiti mini 1168 m., kai kunigaikštis Rostislavas testamente išskyrė Toropeco kunigaikštystę iš Smolensko kunigaikštystės ir atidavė ją savo sūnui Mstislavui Rostislavičiui Narsiajam.

Po to kunigaikštystė minima metraštyje, kai kitas Rostislavo sūnus Sviatoslavas Rostislavičius 1168 m. pabandė ją užgrobti. Vėliau Toropeco kunigaikštystė kaip dalinė kunigaikštystė priklausė Rostislavo anūkui Novgorodo kunigaikščiui Mstislavui Mstislavičiui Sėkmingajam (). 1214 m. Mstislavo duktė Feodosija ištekėjo už Novgorodo kunigaikščio Jaroslavo, o dalinės kunigaikštystės teritoriją gavo kaip kraitį. Galimu kunigaikštystės paveldėtoju tapo Feodosijos sūnus Aleksandras Jaroslavičius Neviškis..

XIII a. pradžioje Toropeco valsčius užėmė visą Smolensko žemės šiaurryčių dalį, jų tarpe buvo ir Dauguvos ir Volgos aukštupiai. Būdama tarp Polocko ir Vladimiro-Suzdalės kunigaikštysčių, Didžiojo Novgorodo ir Pietų Rusios kunigaikštysčių, Toropeco kunigaikštystė dažnai politiniuose ir prekybiniuose klausimuose veikdavo kaip tarpininkas.

XIII a. Toropeco kunigaikštystė ima patirti vis didesnį lietuvių spaudimą, nes šie ima puldinėti kunigaikštystės žemes. 1320 m. lietuviai užėmė kunigaikštystės sostinę Toropecą, o XIV a. viduryje LDK valdžioje atsidūrė visa kunigaikštystės teritorija.

XVI a. pradžioje Maskvos valstybė pagal taikos su LDK sutartį prisijungė šios kunigaikštystės teritoriją. Kunigaikštystė tapo Maskvos valstybės Toropeco apskritimi.

## Toropeco kunigaikščiai
* Rostislavas Mstislavičius (*Ростислав Мстиславич*) – valdė 1127–1159 m.
* Mstislavas Rostislavičius Narsusis (*Мстислав Ростиславич Храбрый*) – valdė 1159–1180 m.
* Mstislavas Mstislavičius Sėkmingasis (*Мстислав Мстиславич Удатный*) – valdė 1180–1209 m.
* Davydas Mstislavičius (*Давыд Мстиславич*) – valdė 1209–1226 m., žuvo Usviatų mūšyje.
* Aleksandras Jaroslavičius Neviškis (*Александр Ярославич Невский*) – valdė 1246–1263 m.

## Nuorodos
XXVI amžius pr. m. e.

**Dvidešimt šeštasis amžius prieš mūsų erą** – šimto metų laikotarpis, prasidėjęs **2600 m. pr. m. e.** sausio 1 dieną ir pasibaigęs **2501 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXVII amžius pr. m. e. – **[[XXVI amžius pr. m. e.]]** – XXV amžius pr. m. e.

## Svarbiausi įvykiai
* Iškilo Indo slėnio civilizacija.
* Egipto valdovai užmezgė ryšius su dykumos oazėmis (Dachlos oazė).
* Pradėta Stounhendžo statyba.
* Iškilo Elamo valstybė.
* Ūre pastatytas karališkasis laidojimo kompleksas.
* Kretoje prasidėjo Mino civiliacijos pirmasis tarpsnis.
* Peru įkurtas Karalio miestas ir piramidės.

## Žymiausios asmenybės
* Akalamdugas – Ūro valdovas.
* Cheopsas – IV dinastijos Egipto faraonas.
* Chefrenas – IV dinastijos Egipto faraonas.
* Džedefrė – IV dinastijos Egipto faraonas.

## Pasiekimai
* Mohendžo Dare pastatytas didelis viešas vandens telkinys (baseinas).
* Pastatyta Didžioji Gizos piramidė, didysis Gizos sfinksas.
* Sukurtos Ūro lyros – seniausi žinomi styginiai instrumentai.
* Prijaukinti kupranugariai.

## Šaltiniai
XXVII amžius pr. m. e.

**Dvidešimt septintasis amžius prieš mūsų erą** – šimto metų laikotarpis, prasidėjęs **2700 m. pr. m. e.** sausio 1 dieną ir pasibaigęs **2601 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXVIII amžius pr. m. e. – **[[XXVII amžius pr. m. e.]]** – XXVI amžius pr. m. e.

## Svarbiausi įvykiai
* Ankstyvojo Egipto civilizacijos laikotarpio pabaiga, iškilo Senoji Egipto karalystė.
* Egipte pradėtos Didžiojo Sfinkso, Sakaros ir Gizos nekropolio statybos.
* Indo slėnyje iškilo Harapos ir Mohendžo Daro miestai.

## Žymiausios asmenybės
* Džoseris – III dinastijos Egipto faraonas.
* Imhotepas – Egipto viziris ir architektas.
* Sekhmechas – III dinastijos Egipto faraonas.
* Gilgamešas – pusiau legendinis Uruko valdovas.

## Šaltiniai
Vilniaus Šviesos pradinė mokykla

**Vilniaus Šviesos pradinė mokykla** – dieninė, savarankiško mokymosi bendrojo lavinimo mokykla Vilniuje, Fabijoniškių g. 23, vykdanti pradinio ugdymo programas lietuvių kalba. Įstaigos kodas 191665480. Steigėjas Vilniaus miesto savivaldybės taryba. 

## Istorija
Vilniaus pradinė mokykla Nr. 14 įsteigta Vilniaus miesto Valdybos 1993 m. birželio 15 d. potvarkiu Nr. 988. Vilniaus miesto savivaldybes tarybos 1996 m. gegužės 29 d. sprendimu Nr. 131 mokyklai suteiktas „Šviesos“ pradinės mokyklos vardas.

## Šaltiniai

## Nuorodos
* Mokyklos svetainė
XXIX amžius pr. m. e.

**Dvidešimt devintasis amžius prieš mūsų erą** – šimto metų laikotarpis, prasidėjęs **2900 m. pr. m. e.** sausio 1 dieną ir pasibaigęs **2801 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXX amžius pr. m. e. – **[[XXIX amžius pr. m. e.]]** – XXVIII amžius pr. m. e.

## Svarbiausi įvykiai
* Ankstyvojo dinastinio laikotarpio Šumere pradžia.
* Šumerų piktogramos evoliucionavo į fonogramas.
* Pradėjo augti seniausias žinomas pasaulio medis – Bristleikono pušis (*Pinus longaeva*) „Prometėjas“.
* Egiptą valdė I dinastija.
* Nilo deltoje įkurtas Per Ra miestas.
* Mesopotamijoje iškilo Šurupako miestas.

## Žymiausios asmenybės
* Semerkhetas – Egipto I dinastijos faraonas.

## Pasiekimai

## Šaltiniai
Vilniaus Vyturio pradinė mokykla

**Vilniaus Vyturio pradinė mokykla** - dieninė, savarankiško mokymosi bendrojo lavinimo mokykla Vilniuje, Taikos g. 189, vykdanti pradinio ugdymo programas lietuvių kalba. Įstaigos kodas 190009167. Steigėjas Vilniaus miesto savivaldybės taryba. 

## Istorija
1991 m. balandžio 18 d. įsteigta Vilniaus pradinė mokykla Nr. 3. 1992 m. spalio 13 d. suteiktas „Vyturio“ vardas.

## Šaltiniai

## Nuorodos
* Svetainė
Šuazelių rūmai

**Šuazelių (De Reusų) rūmai** – pastatas Vilniaus senamiestyje, Simono Daukanto aikštėje (S. Daukanto a. 2). Šiuo metu čia gyvenamosios patalpos, veikia bendrovės „ambermuse“ filialas.

## Istorija
XVI a. čia stovėjęs namas priklausė LDK pakamariui Mykolui Pacui. XVIII a. vid. Jonas Teofilis su žmona Terese Krempušai šiame sklype pasistatė L raidės formos 2 a. mūrinį namą. Krempušų palikuonys neturėjo lėšų skoloms padengti, todėl dvi dalis namo valdė kreditoriai. Pastatas, stovėjęs vienoje drėgniausių Vilniaus vietų, pamažu ėmė nykti, skliautuoti rūsiai prisipildė vandens, sienos sutrūkinėjo ir grėsė nugriūti. 1786 m. jį įsigijo Matas Žynieva. Tais pačiais metais sunykęs pastatas rekonstruotas pagal architekto Martyno Knakfuso projektą (projektas neišlikęs).

XIX a. pr. sklypas priklausė grafienei Šuazel. Name buvo 16 didelių ir 12 mažų kambarių, 9 koklinės krosnys. 1806 m. architektas Žozefas Pusje parengė rekonstrukcijos projektą, kuriame buvo numatyta rūmus pritaikyti paštui, tačiau projektas neįgyvendintas. Nuo 1808 m. iki 1849 m. posesijos priklauso Pomarnackiui. 1849 m. iš  Eduardo lr Augusto Pomarnackių pastatą nusiperka Antonina de Reus. 1863–1875 m. namai priklauso grafienei Kazimierai Pliater. 1863 m. inventoriuje aprašoma, kad pastatas buvo mūrinis, II a., langų abiejuose aukštuose į gatvę buvo 20, į aikštę – 6, į kiemą – 34. Kieme stovėjo arklidė ir dvi vežiminės. 1877 m. architektas Vincentas Gorskis tuometiniam posesijų savininkui gydytojui, keliautojui, orientalistui Ignotui Žiogeliui (1826–1891 m.) suprojektavo du 1 a. sandėlius.

XX a. vid. – II pusėje rūmų patalpos sudalintos į butus, netikusiai įvesti inžineriniai tinklai, išardytos krosnys, o įvedant vandentiekį-kanalizaciją – iškapotas kapitalinių sienų mūras. Remontuojant stogo dangą panaikinti stoglangiai.

## Šaltiniai
* Kultūros paveldo departamentas
* 24. De Reusu rūmai (Posesija 446, Daukanto a. 2)
* Šuazelių (De Reusų) rūmai Vilniuje
XXVIII amžius pr. m. e.

**Dvidešimt aštuntasis amžius prieš mūsų erą** – šimto metų laikotarpis, prasidėjęs **2800 m. pr. m. e.** sausio 1 dieną ir pasibaigęs **2701 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXIX amžius pr. m. e. – **[[XXVIII amžius pr. m. e.]]** – XXVII amžius pr. m. e.

## Svarbiausi įvykiai
* Kišo valdovas Etana užėmė Šumerą.
* Nusilpo Šurupakas, Ūras tapo pavaldus Urukui.
* Megalitinės architektūros statybos Anglijoje.

## Žymiausios asmenybės
* Etana – Kišo valdovas.

## Pasiekimai
* Spėjama, kad Egipte įvestas 365 dienų kalendorius.

## Šaltiniai
Vilniaus Filaretų pradinė mokykla

**Vilniaus Filaretų pradinė mokykla** – dieninė, savarankiško mokymosi bendrojo lavinimo mokykla Vilniuje, Filaretų g. 43, vykdanti pradinio ugdymo programas lietuvių kalba. Įstaigos kodas 190004234. Steigėjas Vilniaus miesto savivaldybės taryba. 

## Istorija
Vilniaus 7-oji pradinė mokykla įsteigta 1992 m., pertvarkius Vilniaus 16-ąją vidurinę mokyklą. 1996 m. Vilniaus miesto tarybos sprendimu mokyklai suteiktas Filaretų pavadinimas.

## Šaltiniai

## Nuorodos
* Mokyklos svetainė
Jaunimo vadas

**Jaunimo vadas** – Lietuvos katalikų jaunimo „Pavasario“ sąjungos žurnalas, leistas 1923–1928 m., 1930–1936 m., 1939–1940 m. Kaune.

## Istorija
Skirtas jaunimo vadų organizacinio darbo praktikos, metodikos ir auklėjimo klausimams. Iki 1926 m. sausio vadinosi „Pavasarininkų vadas“. Spausdino K. Narkevičiaus ir Atkočiūno spaustuvė Kaune, Šešupės spaustuvė Marijampolėje (1930 m.), akcinės bendrovės „Žaibas“ bei E. Norkienės spaustuvės Kaune. Išėjo 132 numeriai. Tiražas 2000 egz.

Leidinys skelbė katalikiško jaunimo organizacijų programas, aiškino jų veiklos uždavinius, idealus, svarstė ideologinius, ku1tūros, ekonominius, organizacinius klausimus, spausdino patarimus jaunimo vadovams, jaunimo spaudos apžvalgas, naujų knygų anotacijas.

Bendradarbiavo Petras Balčiūnas, Juozas Eretas, S. Gasiliūnas, Juozas Keliuotis, Antanas Maceina, J. Marcinkus, Ona Narušytė, Mečislovas Reinys ir kt.

## Redaktoriai
Kazimieras Balkūnas, Kazimieras Berulis, Kazys Bauba, Antanas Valaitis. 

## Šaltiniai
XXX amžius pr. m. e.

**Trisdešimtasis amžius prieš mūsų erą** – šimto metų laikotarpis, prasidėjęs **3000 m. pr. m. e.** sausio 1 dieną ir pasibaigęs **2901 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXXI amžius pr. m. e. – **[[XXX amžius pr. m. e.]]** – XXIX amžius pr. m. e.

## Svarbiausi įvykiai
* Egipto aukštutinės ir žemutinės karalystės suvienijimas, susikūrė vieninga Egipto valstybė.
* Prasidėjo Ankstyvosios Egipto karalystės laikotarpis.
* Iškilo Biblo miestas.
* Įkurtas Knoso miestas.
* Tungusų gentys atsikėlė į Korėją.
* Indo slėnyje tęsėsi ankstyvoji Harapos kultūra.

## Žymiausios asmenybės
* Menas – Egipto karalystės įkūrėjas.
* Džeras – Egipto I dinastijos faraonas.

## Pasiekimai
* Egipte pradėtas naudoti hieroglifinis raštas.
* Kinijoje pradėti auginti javai.
* Šumere pradėtas metalų apdirbimas.

## Šaltiniai
Serbentinis stiklasparnis

**Serbentinis stiklasparnis** (*Synanthedon tipuliformis*) – stiklasparnių (*Sesiidae*) šeimos drugys.

Pažeidžia juoduosius ir raudonuosius serbentus. Serbentinis stiklasparnis vystosi dvejus metus. Vikšrai žiemoja pažeistų šakučių viduje. Vikšrai – 20-25 mm ilgio, balsvos spalvos, ruda galva. Antraisiais vystymosi metais, gegužės mėn., vikšrai virsta lėliukėmis. Lėliukės – 10 mm ilgio, rudos spalvos, pilvelio galas apsuptas spygliukų vainiku. Iš lėliukių birželio mėn. išsirita drugeliai. Jie smulkūs, išskleistais sparnais – 20-30 mm pločio, melsvai juodos spalvos. Priekinių sparnų vidurinė skersinė juostelė melsvai juoda, pakraštinė – rusvai gelsva, blizganti. Pilvelis plonas, su trim šviesiai geltonais žiedais. Pilvelio gale yra juodas šepetėlis. Išsiritę drugeliai maitinasi žydinčių augalų nektaru, rasa. Patelės deda kiaušinėlius į serbentų šakučių įtrūkimus ir apie pumpurus. Patelė padeda apie 50 kiaušinėlių. Išsiritę vikšrai įsigraužia į serbento šakutę ir minta ūglių šerdimi, lįsdami vis žemyn iki šakutės pagrindo. Pažeistos šakutės vysta ir nudžiūsta.

## Kovos priemonės
Saugoti serbentų žievę nuo mechaninių pažeidimų. Pavasarį išpjaustyti ir sudeginti pažeistas šakas (pjaunama prie pat žemės, nepaliekant kelmų).

Po žydėjimo augalus 3-4 kartus purkšti tabako nuoviru.

## Šaltiniai
9 tūkstantmetis pr. m. e.

**Devintasis tūkstantmetis prieš mūsų erą** prasidėjo 9000-aisiais pr. m. e. ir baigėsi 8001-aisiais metais pr. m. e.

## Svarbiausi įvykiai
* Žemdirbystė palaipsniui pradėjo plisti iš Derlingojo pusmėnulio.
* Keramiką pradėjo taikyti vis daugiau kultūrų.
* Dėl besitraukiančio ledyno žmonės vėl apgyvendino šiaurinę Euraziją.
* Šiaurės ir Vakarų Europoje susiformavo poledynmečio mezolito archeologinė Maglemozės kultūra, buvo paplitusi iki 5000 m. pr. m. e.
* Estijoje apgyvendinta Puli gyvenvietė.
* Artimuosiuose Rytuose iškilo vienas seniausių miestų pasaulyje – Jerichonas.

## Pasiekimai
* Irake pirmieji avių prijaukinimo požymiai.
* Natufijos kultūra Mesopotamijoje pradėjo rinkti laukinių javų grūdus. Vėliau dvigrūdžiai kviečiai buvo domestikuoti, pradėta žemdirbystė.
* Anduose domestikuotos pupos ir čili pipirai.
* Pradėtos gaminti valtys.
* Europoje ir Azijoje domestikuoti šunys.
* Artimuosiuose Rytuose domestikuotos ožkos.
* Gandži Dare (dab. Iranas) gyvenvietėje pradėtos gaminti terakotos žmonių ir gyvūnų skulptūros bei indai.

## Kiti laikotarpiai
Tūkstantmečiai: 10 tūkstantmetis pr. m. e. – **9 tūkstantmetis pr. m. e.** – 8 tūkstantmetis pr. m. e.
Jaunoji Lietuva (JAV)

**Jaunoji Lietuva** – JAV lietuvių literatūros, mokslo, visuomenės gyvenimo mėnesinis žurnalas, ėjęs 1914 m. kovo mėn. – 1916 m. (su pertraukomis).

## Istorija
1914–1915 m. leistas Čikagoje, 1915–1916 m. Baltimorėje. Leido bendrovė „Jaunoji Lietuva“.

Savo rašinius spausdino Kostas Augustas, Julius Baniulis, Andrius Bulota, Antanas Garmus, M. Jurgelionienė, Kleopas Jurgelionis, Domininkas Keliauninkas, Gabrielė Petkevičaitė-Bitė, Albinas Rimka, Matas Šalčius, Karolis Vairas-Račkauskas, Žemaitė ir kt.

Redagavo Kleopas Jurgelionis, Domininkas Keliauninkas (J. Laukis), Albinas Rimka. 

## Šaltiniai

* Jaunoji Lietuva. - 1914-1916. - Epaveldas.lt
Jaunoji karta

**Jaunoji karta** – žurnalas, ėjęs 1928 m. rugsėjo 15 d. – 1940 m. birželio 14 d. Kaune.

## Istorija
Leido tautiško jaunimo sąjungos „Jaunoji Lietuva“ centro valdyba, bendrovė „Lietuvis“. 1928–1929 m. ėjo kartą per mėnesį, 1930–1933 m. žurnalo „Jaunoji Lietuva“ dvisavaitis žurnalas, nuo 1933 m. – *savaitinis tautinės jaunuomenės leidinys*, svarstęs Lietuvos jaunimo problemas, propagavęs tautiškumą, „Jaunosios Lietuvos“ idėjas, polemizavo su kitokios orientacijos leidiniais, spausdino lietuvių rašytojų, mokslininkų darbus. Spausdino K. Narkevičiaus ir Atkočiūno spaustuvė, vėliau Vilniaus spaustuvė bei Meno spaustuvė Kaune. Tiražas 1933 m. – 10 000 egz. Leido priedą „Jaunosios kartos radio savaitė“.

Bendradarbiavo Vytautas Andrašiūnas, Vytautas Augustinas, Liudas Gira, Valentinas Gustainis, Aleksandras Merkelis, Jonas Motiejaitis, Alfredas Šlikas, Izidorius Tamošaitis, Juozas Tumas-Vaižgantas, Petras Vaičiūnas, Vydūnas ir kt.

## Redaktoriai
* Borisas Dauguvietis,
* Kazys Dausa – 1929–1930 m.
* Edvardas Lenkauskis – 1932–1934 m.
* Antanas Valiukėnas – 1934-1935 m.
* Pranas Razma – 1935–1938 m.
* Benediktas Grėbliauskas, Justas Paleckis, Jonas Petrėnas, Jonas Paplėnas, Edvardas Zabarauskas. 

## Šaltiniai
Jaunoji Lietuva (žurnalas)

**Jaunoji Lietuva** – mėnesinis žurnalas, leistas 1923–1925 m., 1927–1930 m., 1932 m. ir 1935–1940 m. Kaune.

## Istorija
Nuo 1923 m. Nr. 1 iki 1927 m. Nr. 9 ėjo kaip Lietuvos studentų tautininkų korporacijos „Neo-Lithuania“ nereguliarus leidinys, 1928 m. Nr. 1-6 – Lietuvių moksleivių tautininkų „Jaunosios Lietuvos“ draugovės ir korporacijos „Neo-Lithuania“ mėnesinis laikraštis, nuo 1929 m. iki 1940 m. – mėnesinis tautininkų moksleivijos žurnalas.

Rašė jaunimo auklėjimo bei švietimo klausimais, svarstė istorijos, visuomenės, kultūros problemas, informavo apie pasaulio ir Lietuvos įvykius.

Bendradarbiavo Vytautas Alantas, Petras Babickas, Vytautas Bičiūnas, Vytautas Sirijos Gira, Liūnė Janušytė, Kazys Inčiūra, Antanas Miškinis, Stasys Santvaras, Paulius Slavėnas, Rapolas Šaltenis, Jonas Puzinas, M. Radzevičiūtė, Vydūnas ir kt.

## Redaktoriai
Jonas Balys, Juozas Čiburas, Kazys Dausa, Valentinas Gustainis, J. Dargis, Stasys Jakštas, Jurgis Kiaunė, Leonas Kuodys, Kazys Marčiulionis, D. Montvilas, Vladas Nausėdas, A. Siliūnas, M. Šeškus, Vincas Vileišis. 

## Šaltiniai

* Jaunoji Lietuva. - 1923-1940. - Epaveldas.lt
10 tūkstantmetis pr. m. e.

**Dešimtasis tūkstantmetis prieš mūsų erą** prasidėjo 10 000-aisiais pr. m. e. ir baigėsi 9001-aisiais metais pr. m. e.

## Svarbiausi įvykiai
* Mezolito ir epipaleolito laikotarpių pradžia. Geologinio holoceno laikotarpio pradžia.
* Pasibaigė klimato atšalimas, pradėjo trauktis ledynai. Žmonės palaipsniui kėlėsi link šiaurės. Išnyko Beringijos tiltas.
* Su ledynmečio pabaiga prasidėjo masinis rūšių nykimas (dalis mamutų, smilodonai, gigantiškieji tinginiai, mastodonai, amerikiniai kupranugariai, amerikiniai liūtai)
* Įkurta Gebekli Tepės gyvenvietė Mažojoje Azijoje.
* Azilio kultūra apgyvendino Ispaniją ir Prancūziją.
* Madleno kultūra klestėjo Prancūzijoje.
* Kloviso, vėliau Folsomo kultūros suklestėjo Šiaurės Amerikoje.
* Tūkstantmečio pabaigoje Artimieji Rytai įžengė į neolito laikotarpį, pradėtas kurti Jerichonas.

## Pasiekimai
* Pirmieji mezolitiniai urvų piešiniai, vaizduojantys kovų scenas, religinius motyvus.
* Domestikuotas paprastasis ilgmoliūgis (kalabašas) ir pradėtas naudoti kaip indas.
* Pradėti maistui naudoti javai.
* Jordano slėnyje pradėtos auginti figos.

## Kiti laikotarpiai
Tūkstantmečiai: 11 tūkstantmetis pr. m. e. – **10 tūkstantmetis pr. m. e.** – 9 tūkstantmetis pr. m. e.
Jaunųjų pasaulis

**Jaunųjų pasaulis** – iliustruotas jaunuomenės žurnalas, ėjęs 1930–1934 m. Kaune.

## Istorija
Leido ir redagavo Juozas Kazys Beleckas. Pirmieji numeriai ėjo kas dvi savaitės, vėliau – nereguliariai. Spausdino Varpo spaustuvė, vėliau Raidės spaustuvė, „Žaibo“ spaustuvė, M. Kuktos spaustuvė ir Meno spaustuvė. Tiražas 1931 m. – 15 000 egz. Bandyta platinti Latvijoje, Estijoje, Vokietijoje ir JAV. Išleisti 25 numeriai.

Liberalios orientacijos leidinys bandė atskleisti įvairias skirtingų socialinių grupių reikmes, nušvietė jaunimo organizacijų veiklą, jaunųjų socializacijos problemas, nagrinėjo jaunimo indėlį į šalies kultūrą, sportą, meną. Spausdinti kelionių reportažai, populiarių knygų ištraukos, pažintinio pobūdžio publikacijos.

Bendradarbiavo N. Andriusevičius, S. Bakšys, Julius Būtėnas, Petras Cvirka, Ignas Dambrauskas, Liudas Dovydėnas, Pranas Geniušas, Kazys Grinius, Pranas Gudaitis, Rimtas Kalpokas, Pranas Kasperaitis, V. Kropas, Jonas Marcinkevičius, Stasys Pilka, Stasys Santvaras, Antanas Skripkauskas, Antanas Steponaitis, A. Šepetys, Eugenijus Škliaras, Liudas Truikys, Vydūnas. 

## Šaltiniai
Jaunystei žydint

**Jaunystei žydint** – iliustruotas pozityviosios ir praktiškos krikščioniškos minties žurnalas, leistas 1936–1940 m. Šiauliuose.

## Istorija
Leidėja ir redaktorė Dorotėja Inkėnaitė. Ėjo kartą per tris mėnesius. Skirtas evangelikų bendruomenės tikybos reikmėms. Spausdino pamokslus, rašė apie evangelistų bendruomenės gyvenimą. Skelbė daugiausia verstus rašinius. Išėjo 11 numerių. Spausdino Vilniaus spaustuvė Kaune. 

## Šaltiniai
Dreamcast

**Dreamcast** () − kompiuterinių žaidimų konsolė, išleista įmonės „Sega“; Sega Saturn tęsinys. Dreamcast buvo išleista 1998 m. ir buvo pirmoji šeštosios kartos kompiuterinių žaidimų konsolė, vėliau sekė „Sony“ PlayStation 2, „Microsoft“ Xbox ir „Nintendo“ GameCube.

2001 m. „Sega“ nutraukė konsolės gamybą Šiaurės Amerikoje ir visiškai pasitraukė iš konsolių techninės įrangos gamybos verslo, taip Dreamcast paverčiant paskutine jų pagaminta konsole. Tačiau Europoje ir Okeanijoje konsolė buvo palaikoma dar iki 2002-ųjų pabaigos, o Japonijoje buvo pardavinėjama iki 2006 m., ir vis dar tebebuvo leidžiami žaidimai.

Neskaitant trumpo konsolės gyvavimo, Dreamcast buvo pripažinta lenkianti visas to laikotarpio konsoles ir iki šiol tebėra liaupsinama. Tai buvo pirmoji konsolė su integruotu modemu, palaikanti žaidimus, žaidžiamus internetu.

## Techniniai duomenys
* **[[Procesorius]]:** 32 bitų SH-4 RISC (128 bitų FPU), 200 MHz taktinis dažnis
** 360 MIPS/1,4 GFLOPS
** 800 MB/sek našumas
* **Atmintis:** 16 MB SDRAM
* **Vaizdo sistema:**
** Grafikos procesorius: NEC PowerVR Series2 (PVR2DC), 100 MHz, 100 megapikselių per sekundę
** Vaizdo atmintis: 8 MB
** Raiška: 640×480, 1600×1200
** Vienu metu atvaizduojama 16,7 mln. spalvų (24-bit)
* **Garso sistema:** Yamaha AICA garso mikroschema, 45 MHz, 64 balsai vienu metu (skaitmeninio garso apdorojimo procesorius, sukurtas ARM7 architektūros pagrindu)
** 64 kanalai
** Atmintis: 2 MB

## Šaltiniai

## Nuorodos

* Dreamcast  Atviro katalogo projekto svetainėje
Jokužio leidykla-spaustuvė

**Jokužio leidykla-spaustuvė** – spaustuvė, nuo 1991 m. veikianti Klaipėdoje.

## Istorija
Pirmoji privati spaustuvė Lietuvoje, įkurta po šalies nepriklausomybės atgavimo. Steigėjas ir leidėjas Saulius Jokužys. Leidžia neperiodinius leidinius, įvairią literatūrą. Spaustuvėje įrengta kompiuterinė leidybinė sistema, automatizuota spaudos formų gamyba, veikia 7 ofsetinės pilno formato mašinos. Spausdina knygas, laivų žurnalus, blankus, smulkius spaudinius.  Įgyvendintos visos trys pagrindinės spaudos technologijos – ofsetinė, skaitmeninė spauda ir šilkografija.

## Šaltiniai

## Nuorodos
* S. Jokužio leidykla-spaustuvė
Jonava (laikraštis)

**Jonava** – akcinės spaudos bendrovės „Dobilas“ laikraštis, ėjęs 1990–1991 m. Jonavoje.

## Istorija
Rašė apie rajono ekonominį, visuomeninį ir politinį gyvenimą, teikė operatyvią informaciją apie kultūros renginius. Tiražas 2800 egz. Išėjo 113 numerių.

Redagavo Felicijonas Konstantinas Fedaravičius. 

## Šaltiniai
Jėga ir grožis

**Jėga ir grožis** – *racionalios kūno kultūros [[laikraštis]]*, ėjęs 1923–1928 m. Kaune.

## Istorija
Įsteigė Karolis Dineika ir Juozas Eretas. Leido Lietuvos gimnastikos ir sporto federacija. Nuo 1924 m. Nr. 1 iki 1925 m. Nr. 10 ėjo kaip *kūno kultūros mėnesinis laikraštis*. Nuo 1926 m. Nr. 1 – *sezoninis racionalaus sporto jaunimo laikraštis*, nuo 1928 m. Nr. 1 – racionalios kūno kultūros laikraštis. Ėjo kartą per mėnesį. Spausdino Raidės spaustuvė, vėliau Šviesos spaustuvė.

Bendradarbiavo Antanas Jurgelionis, Stasys Janušauskas, R. V. Raulinaitis.

## Redaktoriai
* Jonas Dagelis,
* Petronėlė Savukaitytė-Dineikienė – nuo 1925 m. sausio mėn.,
* Petras Balčiūnas – 1925–1926 m.
* Karolis Dineika – nuo 1926 m. balandžio mėn. 

## Šaltiniai
Baltieji (reikšmės)

Žodis ***baltieji*** gali reikšti:

* Baltieji – Lenkijos ir Lietuvos dvarininkų politinė grupuotė.
* baltieji – politinė pusė Rusijos pilietiniame kare, kovojusi prieš raudonuosius (Tarybų valdžios šalininkus).
* baltieji (europidai) – viena iš didžiųjų žmonių rasių
* baltieji – balti šachmatai kalbant apie šachmatų žaidimą.